open-index/open-wikipedia-markdown huggingface dataset:
Zi̱ Dyep Ang, Naijeriya

**Zi̱ Dyep Ang, Naijeriya** yet a̱khwukhwop a̱bwom Naijeriya wu á̱ ku byia̱ neet mi̱n jen shyia̱ tyok mi̱n 1960 ba̱ng si̱ nat 1978. A̱bwom a̱byin Naijeriya a̱fwun ka, "Á̱na̱nyiuk, Nyi Ta̱ngam," ku shyia̱ san hu ma̱ a̱lyia̱ 1978, si̱ a̱kya si̱ shai "Zi̱ dyep ang, Naijeriya."

## Ya̱fang
Zi̱lan A̱fai

**A̱bwom a̱byin**: "God Defend New Zealand" (*A̱gwaza Cok Zi̱lan A̱fai*)

A̱byin **Zi̱lan A̱fai** (Shong: New Zealand, Mawori: Aotearoa /aɔˈtɛaɾɔa/) yet a̱byin a̱ka̱wa̱tyia̱ a̱sa̱khwot kya di̱ fam a̱tak-jenshyung A̱gba̱ndang Kyai A̱sa̱khwot Pasi̱fi̱k hu. Ka̱ byia̱ nkyai bibyin nfeang —A̱byin A̱ka̱wa̱tyia̱ A̱sa̱khwot A̱za ka (Shong: North Island, Mawori: Te Ika-a-Māui) ma̱ng A̱byin A̱ka̱wa̱tyia̱ A̱sa̱khwot A̱tak ka (Shong: South Island, Mawori: Te Waipounamu)—ma̱ng si̱ ku swak a̱cyuang bibyin a̱ka̱wa̱tyia̱ a̱sa̱khwot 700. Kikya yet a̱byin a̱ka̱wa̱tyia̱ a̱sa̱khwot ka̱ nyia̱ tyok a̱pyia̱ nka ka̱ byia̱ shi a̱taa mi̱ swanta hu a̱mgba̱m, ka̱ si̱ kup kyai a̱byin kilomita a̱ma̱ntanaai 268,021 (met a̱ma̱ntanaai 103,500). A̱byin Zi̱lan A̱fai swan kpa̱mkpaan kilomita 2,000 (met 1,200) ma̱ng fam a̱tyin A̱strelya a̱ma̱nyi Kyai A̱sa̱khwot Tasmeniya hu ma̱ng kilomita 1,000 (met 600) di̱ fam a̱tak bibyin a̱ka̱wa̱tyia̱ a̱sa̱khwot Kali̱doniya A̱fai, Fiji, ma̱ng Tongga. A̱byin ka vwuon vi̱vwuon mi̱ di̱ li lili a̱byin hu ma̱ng a̱jojwaat a̱ka̱fan nka wu, mbeang A̱yaa-ali̱p A̱tak. A̱keangtung nka, kikya yet Wellington, a̱wot a̱keang nka ka̱ swak ma̱ng shi á̱niet a̱ni, kikya yet Auckland.

## Ya̱fang
Zok a̱shai

**Zok a̱shai** yet zok ja ji̱ shai si̱sak nang vam hu nyia̱ nta̱m jhyi ma̱ng ka̱u nkyang kyayak na̱ nok vam a̱ni nang a̱yaaproti̱n, hya̱u, ma̱ng kabohaidi̱ret, di̱n vak hu ku myim a̱ni bah.

## Ya̱fang
Zon

**Zon** ji (á̱kpa: **zón**, *Capra hircus*) yet tangka̱i zon-a̱lywei hwa nang á̱ cok a̱mali a̱ni. Á̱ ku ta̱bat ba̱ng nji a̱mali neet mi̱ zon a̱yit (*C. aegagrus*) fam A̱tak-jenshyung A̱siya ma̱ng A̱tyin Yurop ji ja. Zon ji si̱ shyia̱ ma̱ng kyangbwak nyám *Bovidae* si̱ nwap nyám *Caprinae* ji, si̱ ku fa nyia̱ ji̱ byia̱ a̱meang ma̱ng zonseap ji.

### Ya̱fang
Zong

**Zong** (á̱ ka ndyuut **zwong** a̱ni) yet jen nang a̱yin nswan a̱fa a̱khwot di̱ mi̱n ya kyang ku da̱nian yak ya hu nshyia̱ bah.

## Ya̱fang
Zonkwa

A̱keang **Zonkwa** kya yet a̱keangtung Sot A̱gwomna̱ti Mali Zangon Kataf ka a mbeang a̱si̱ Tyok A̱jhyo hu, ma̱ a̱tak A̱si̱tet Ka̱duna di̱ fam a̱byin Fam A̱ka̱wa̱tyia̱ Naijeriya hu.

## Nkhang a̱byin
### Myiai á̱kpai
Zonkwa shyia̱ ma̱ng ban mita 798.

### Lili wun
Lili shwai a̱lyia̱ ma̱ng a̱lyia̱ a̱keang Zonkwa hu ma̱ka̱wa̱tyia̱ shyia̱ kpa̱mkpaan 24.8°C, ban shwai a̱lyia̱ ma̱ng a̱lyia̱ hu maai tat kpa̱mkpaan 28.6°C a̱wot ku maai cyok a̱tatak tat kpa̱mkpaan 18.8°C. Va za ji la gum di̱ kap a̱mgba̱m a mbeang kap a̱tsan a̱lyia̱ ka ma̱nang va za a̱lyia̱ ma̱ng a̱lyia̱ ma̱ka̱wa̱tyia̱ ka shyia̱ kpa̱mkpaan milimita 28.1, ma̱ng shwai ma̱ka̱wa̱tyia̱ si̱ 53.7%, lili a̱vwuo hu si̱ ka tai si̱ a̱ka̱keang hyia̱k na nang Gwoot, Tsok, ma̱ng Fantswam a̱ni.

## Shi á̱niet
### Á̱niet
#### A̱ka̱ka̱rak
Á̱niet a̱ka̱ka̱rak (byina̱byin) ma̱ng a̱sorong á̱niet a̱ lan di̱ shi a̱ni mami a̱keang ka bya yet A̱jhyo ba. A̱keang kani kya ka yet a̱keangtung mba ka.

#### Á̱ghyang
A̱ka̱sorong á̱ghyang nang á̱ maai shyia̱ nna ma̱ a̱di̱di̱t a̱dei bya yet A̱tyap ba, Igbo ba, A̱sunkurum ba, A̱kpat wu, A̱ghwangkpang ba, A̱byoot ba, ma̱ng á̱niet Naijeriya á̱ghyang.

## A̱ca̱cet á̱niet
* Ka̱tung A̱duwak, a̱tyusi̱ni̱ma
* Nuhu Ba̱ture, a̱tyuba̱ngtyok

## Bu nwuan
* List of villages in Kaduna State

## Ya̱fang
Zuk

**Zuk** (á̱kpa: **zúk**) yet sot á̱kwop jhyang ja ji̱ saat zwá ma̱ a̱gba̱mgbam a̱ni, nang á̱ khap ba̱t mi̱ swanta hu nang a̱sai kyayak ku yak a̱ni mat shyiat kyayak tsuung nyám ma̱ng á̱nietbishyi.

## Ya̱fang
Zonseap

**Zonseap** (á̱kpa: **Zónseap**; *Ovis aries*) yet nyam a̱mali ja, ji̱ yet jhyiung mi̱ nyám ji̱ nwaai mman nji ji̱ byia̱ a̱fi̱fa a̱naai nang á̱ cok a̱mali a̱ni. Á̱ bu ngyei **Zonseap a̱mali** ma̱nang a̱lyoot zonseap ka maai fa kuzang tangka̱i sotbishyi ghyang hwa mi̱ *genus* Ovid ji. si̱ cong ma̱ng a̱titak a̱naai bya.

### Ya̱fang
Zu

**Zu** yet a̱bachuang nyam na na̱ng a̱ba ga̱swan a̱ni, ba̱ ya yak ha ka̱ a̱wot ba, can ji na̱ng a̱ nsak yak a̱ni hu hwa ba̱ khwui ba̱ nshiye nkiyak. A̱ ntsei ka̱kan ma̱ng yak jen jyiang a̱ khwoot yak hu ma̱ng a̱kurung Zu ba̱ di ya a̱byian.

## Ya̱fang
Zunosit

**Zunosit** (neet Helen: ζῶον *zōon* "nyam" ma̱ng νόσος *nósos* "zwan") yet zwan ja nang á̱ maai ta̱bat ma̱ tai nang patojin (kyang tyei ta̱bat zwan ma̱ tai, nang bakteriyom, tswa zwan (virut), kyang nwaai a̱sok kyang nswuan ghyang, ku priyon) ku ka̱n fi̱p neet di̱ yet nyam (di̱n jen ma̱ a̱di̱di̱t nyam ji̱ byia̱ kunkup a̱ma) naat di̱ yet a̱tyubishyi a̱ni.  Ma̱ a̱gba̱mgbam, a̱tyubishyi ntsa a̱ ku nta̰bat zwan ji ni̱ nshyei kyang ku kwak zwan hu bai a̱ni nwuak a̱ghyang a̱tyubishyi (ku á̱ghyang á̱nietbishyi), a̱nyan wa ni̱ mbwuak nwuak á̱ghyang á̱niet meang.

## Ya̱fang
Zwa

**Zwa** ji (á̱kpa: **zwá** *ji*) yet á̱kpa nkyang nang a̱yin tung a̱pyia̱ nggu nda̱u a̱ni, ku kurum ku nkyang na̱ yet si̱ nna nang gu byia̱ di̱ lyap a̱ni.

## Ya̱fang
Zwan shuga

**Diabetit militut** (**DM**), nang konyan sii ngyei **zwan shuga** a̱ni, yet sot zok a̱shai jhyang ja ji̱ byia̱ za̱kwa shuga ban a̱ni da̱ a̱junjung jen. A̱yaalama nji bya yet koot a̱tyak nci̱ri̱ng, mban fwuong mashyi ma̱ng mban fwuong di̱dang kyayak. Ka̱ á̱ kai á̱ ghwon di̱ mi̱n cat kan, zwan shuga maai khwat a̱ka̱bung gbi̱ngban ma̱ a̱di̱di̱t. A̱ka̱bung gi̱gi̱k na maai yet ketowasi̱dosit zwan shuga, swat la̱u shuga a̱sok ma̱ng la̱u osmol, ku a̱khwu.

## Ya̱fang
Zwang

**Zwang** ji (á̱kpa: **zwáng** *ji*) fa kwan a̱yaat ma̱ng nkyang nzwang tsi̱tsak a̱ka̱keang, á̱ka̱tuk á̱niet, nnwap ma̱ng susot.

## Ya̱fang

## A̱ka̱fwuop nta
Zwat

**Zwat** ji (á̱kpa: **zwát** *ji*; a̱lama: )  ja yet a̱za̱za̱rak vam a̱ kaat Swanta hu ma̱nyin nggu. Jija nwuat sai a̱tyetuk ka̱ mam sai a̱ ba̱ tyak jenshyung. Zwat ja yet a̱ta̱ngwat ka ka̱ shyia̱ kpa̱mkpaan ma̱ng Swanta hu a̱ nswak a̱ni.

Zwat ni̱ cong kaat swanta hu ma̱ng mam 31 ku 30, jen jhyang nang Zwat Sweang a̱ni, á̱ kwok mmam 28 ku 29 (ka̱ kaat a̱lyia̱ a̱tat, a̱lyia̱ a̱naai ka̱ zwat ji na cong kaat ma̱ng mmam 29).

## A̱ya̱fang


## A̱ka̱fwuopn nta
Zwuom

**Zwuóm** (jhyiung: **zwuom** *ji*) yet sot nyám ja ji̱ swak kuzang ji ma̱ng shi ji̱ shyia̱ ma̱ng swuan mi̱ swanta hu. Á̱ ku ta̱taat a̱basusot tsat ja ji̱ ni̱ nshyia̱ ma̱ng swuan mi̱ di̱ yong huni: zwuom a̱yit Afrika ji, zwuom sop Afrika ji, ma̱ng zwuom A̱siya ji.

## Ya̱fang

## Fang a̱zanson
* 
* Nance, Susan (2013). *Entertaining Elephants: Animal Agency and the Business of the American Circus*. Baltimore, MD: Johns Hopkins University Press, 2013.
* Saxe, John Godfrey (1872). "The Blindmen and the Elephant" at Wikisource.  *The Poems of John Godfrey Saxe*.
* 

## A̱ka̱fwuop nta

  
* International Elephant Foundation
Zwak

**Zwak** ji (á̱kpa: **zwák** *ji*) yet nyam ja ji̱ kwang a̱byin a̱ni. Ji̱ li junjung ji̱ si̱ kwang ma̱ a̱fa, a̱nia wa a̱cyet nji ka.

Zwak yet tangka̱i a̱ka̱tuk nyam hwa, ku byia̱ a̱nyung ka̱ nnyuai a̱ni á̱ ngyei ta̱kpa a̱ni. Zwak byia̱ a̱ta̱mpya̱ nang ji ni̱ koot ka̱ ji̱ map a̱yin a̱ni, ka̱ wot na̱ hyat a̱tyubishyi.

Zwák vwuon neet da̱ ka̱vwuo naat da̱ ka̱vwuo a̱ghyang, ji̱ si̱ ka nvwuon di̱ yet a̱ka̱tuk. Kidee zwak ja yet tswup kyai.

## Yafang
Zwan X

**Zwan X** yet a̱lyoot a̱tyuba̱ng a̱vwuo kya nang Sot-nta̱m Gbi̱ngban Swanta (WHO) ku bwuo tyia̱ mi̱ Zwat Sweang 2018 mami a̱kum-lis nang ji̱ ngyei **blueprint priority diseases** a̱ni, mat á̱kang nzwan nang á̱ ka̱n zop tyak a̱ni bah da̱ a̱vwuo ka nang a̱tsak nzwan a̱ khwat a̱gba̱nyiuk bai á̱zanson nshyia̱ a̱ni.

## Ya̱fang
Á̱na̱nyiuk, Nyi Ta̱ngam

"**Á̱na̱nyiuk, Nyi Ta̱ngam**" (Shong: Arise, O Compatriots) wa yet a̱bwom a̱byin Naijeriya ka. Á̱ san a̱bwom ka mbwak nfeang á̱ si̱ sak di̱ ngaan di̱ nce ndyia̱ 1970 na a̱wot kikya si̱ yet a̱bwom a̱feang a̱byin ka.

## Nkhang
Á̱ san a̱bwom ka mbwak nfeang á̱ ba̱ng ma̱ a̱lyia̱ 1978 á̱ si̱si̱ weam a̱khwukhwop a̱bwom a̱byin a̱ghyang wu, "Zi̱ Dyep Ang, Naijeriya" (Shong: "*Nigeria, We Hail Thee*").

Swáng a̱lyiat ji yet mun mi̱mun swáng a̱lyiat ma̱ng khám a̱lyiat á̱ ku kyiak neet di̱ bubwom a̱fwuon ku laai lan nang á̱niet neap ma̱ a̱yangka̱nan lyuut a̱fai a̱bwom a̱byin nang á̱ ku nyia̱ a̱ni di̱n jen a̱ja. Á̱niettsotbyin Mmanshan Naijeriya ba nang Benedict E. Odiase (1934 - 2013) ku kwak a̱son a̱ni, bibya tung swáng a̱lyiat ji, ba̰ si̱ tsot a̱bwom ma̱ng a̱nji. Shimba nang ka̱ byia̱ a̱cyuang zwunzwuo sweang ja a̱ni, a̱bwom a̱son kikya nang á̱ ni̱ mbwom ma̱nyin di̱n jen ma̱ a̱di̱di̱t. Di̱n jen jhyang, á̱ ni̱ fang a̱da̱dei zwunzwuo a̱feang wu nang "Naai A̱byin" a̱ni. Á̱niet a̱fwuon bya ku lyuut swáng a̱lyiat A̱bwom A̱byin Naijeriya ji. Á̱niet a̱bya, bibya yet: P. O. Aderibigbe, John A. Ilechukwu, Dr. Sota Omoigui, Eme tim Akpan ma̱ng B. A. Ogunnaike.

## Swáng a̱lyiat

## La̱p a̱nu a̱byin
Á̱ ni̱ fang La̱p A̱nu A̱byin Naijeriya hu lilyim A̱bwom a̱byin Naijeriya ka. Felicia Adebola Adeyoyin wa lyuut nhu ma̱ a̱lyia̱ 1976.

:N da̱p a̱nu ma̱ng Naijeriya, a̱byin nung ka.
:N nyia̱ a̱cucuk, n nwuak a̱pyia̱ nung, n nyia̱ tsotswat.
:N nyia̱ Naijeriya ta̱m ma̱ng a̱lyia̱  a̱nyiung.
:N cok mun a̱pyia̱ nji hu.
:A̱wot, n di̱n a̱ma shi nji hu ma̱ng yet nji hu,
:Mat a̱nia, A̱gwaza beang nung.

## Ya̱fang

## A̱ka̱fwuop nta
* Pepa A̱bwom-tsot A̱byin Naijeriya wu
Zwán Koronavirut

Kyang ku khwat **Zwán Koronavirut** bai a̱ni hwa yet tswá zwan (ku a̱yaavirut) a̱bankyangbwak koronavirut ka, sot tswá zwan RNA jhyang ja ji̱ byia̱ a̱meang ma̱ng njhyang a̱ni ji̱ kwak zwán bai mi̱ nvam tangka̱i nyám ku nwaai mman nhu na a̱ni a mbeang a̱ka̱man. Mi̱ nvam á̱nietbishyi ma̱ng a̱ka̱man, sot tswá zwan ji tyei a̱ka̱bung kwak swuan na̱ kyiak neet si̱ na̱ yet a̱shonshyon a̱ni ba̱ng si̱ tat si̱ na̱ maai hyat a̱yin a̱ni. A̱shonshyon nhyia̱ mi̱ nvam á̱nietbishyi maai yet: Shyishyim (nang tswá zwan njhyang ja kwak nji bai a̱ni, di̱n jen ma̱ a̱di̱dit rhinoviruses), a̱wot tswá zwan ji̱ maai hyat a̱yin a̱ni, jija kwak SARS, MERS ma̱ng ZKOVIT-19 bai. Ma̱ a̱lyia̱ 2021, á̱ nyia̱ ri̱jista susotbishyi 45 nang ntangka̱i a̱yaakoronavirut, a̱wot á̱ si̱ ba̱ ta̱taat zwán 11 nang á̱ lyuut a̱tatak a̱ni.

## Ya̱fang
Á̱kum á̱niet

**Á̱kum á̱niet** ka yet a̱tung á̱niet kya.

**Á̱kum á̱niet** meang si̱ bye fa:
* Á̱niet ba ba̱ bwat a̱ni.
* Kap á̱niet ku yet a̱kpa a̱nyiung mi̱ a̱yaakpa a̱feang a̱ni.

## Ya̱fang
Khwong A̱nyung Nzwuom

**A̱bwom a̱byin**: "L'Abidjanaise" ("A̱bwom Abijan") 

A̱byin **Khwong A̱nyung Nzwuom** ku **Kodivwa** (Fi̱ransa: Côte d'Ivoire, Shong: Ivory Coast), á̱ lyen ma̱ng a̱lyoot a̱gwomna̱ti nka nang **Ri̱pobi̱lik Khwong A̱nyung Nzwuom** (Fi̱ransa: République de Côte d'Ivoire) a̱ni, yet a̱byin kya di̱ khwong a̱tak fam-a̱byin Jenshyung Afrika. Á̱ ngyei a̱keangtung nka ka Yamusukuro, a̱gba̱ndang a̱keang a̱ghyang a̱ shyia̱ a̱ka̱wa̱tyia̱ a̱byin ka; a̱wot a̱gba̱ndang a̱keang a̱ swak ma̱ng shi a̱ ka ngyet a̱ka̱wa̱tyia̱ tung nzwa nka, nggu wa yet Abijan. A̱byin ka byia̱ a̱gi̱gak ma̱ng bibyin Gini di̱ fam a̱za-jenshyung hu, Laiberiya di̱ fam jenshyung hu, Mali di̱ fam a̱za-jenshyung, Burkina Faso di̱ fam a̱za-a̱tyin, Gana di̱ fam a̱tyin, ma̱ng A̱ngam A̱sa̱khwot Gini (A̱gba̱ndang Kyai A̱sa̱khwot Ati̱lantik) di̱ fam a̱tak hu. A̱lyem a̱gwomna̱ti nka, kikya yet Fi̱ransa, a̱wot á̱ ka ndyiat lilyem a̱byin hu ba̱t, nang Bété, Bawulé, Dyula, Dan, Anyin, ma̱ng Cebaara Senufo. A̱kuu lilyem 78 vwuon wa á̱ lyiat di̱ Khwong A̱nyung Nzwuom. A̱byin ka si̱ byia̱ á̱niet khwi a̱yaadini vwuon, nang Khwikristi, Khwikpaa̱pyia̱ ma̱ng khwí a̱mali ma̱ a̱di̱di̱t.
Ji̱buti

**A̱bwom a̱byin**: "Djibouti" ("Ji̱buti")

A̱byin **Ji̱buti** yet a̱byin kya nang á̱ lyen ma̱ng a̱lyoot a̱gwomna̱ti nka nang **Ri̱pobi̱lik Ji̱buti** wu (Fi̱ransa: République de Djibouti; République de Djibouti; La̱ra̱ba: جمهورية جيبوتي, *Jumhūrīyah Jībūtī*; Somali: Jamhuuriyadda Jabuuti; Afar: Gabuutih Ummuuno), yet a̱byin kya ka̱ shyia̱ da̱ A̱ta̱m Afrika ka a̱ni di̱ fam-a̱byin A̱tyin Afrika. Ka̱ byia̱ a̱gi̱gak ma̱ng bibyin Somalya di̱ fam a̱tak hu, Ityopya di̱ fam a̱tak-jenshyung hu, Eritrea di̱ fam a̱za hu, mbeang A̱shong Kyai A̱sa̱khwot wu ma̱ng A̱ngam A̱sa̱khwot Aden wu di̱ fam a̱tyin hu. A̱byin Yamin si̱ shyia̱ a̱ma̱nyi A̱ngam A̱sa̱khwot Aden ka. A̱byin ka byia̱ a̱kuu shi kyai a̱byin a̱ tat kilomita a̱ma̱ntaa̱naai 23,200 (met a̱ma̱ntaa̱naai 8,958).
Cenkwon

**Cenkwon** yet a̱bakeang kya mami a̱keang A̱gut Ntswuo, Si̱tet Ka̱duna, Naijeriya. A̱ja wa a̱gba̱ndang a̱vwuofang Khap Politeknik Nuhu Bamali wu shyia̱.
Taka̱u

**Taka̱u** yet distrik ja ma̱ A̱byintyok Fantswam, Sot A̱gwomna̱ti Mali Jemaa ma̱ a̱tak Si̱tet Ka̱duna mi̱ fam-a̱byin Fam A̱ka̱wa̱tyia̱ Naijeriya. Ka̱ yet kap a̱keang Fantswam hwa ku shyia̱ a̱ma̱nta a̱ni. Zwunzwuo-ta̱m ta̱m a̱vwuo ka, ji̱ja yet 801139.
## Bwoi a̱lyoot
Swang a̱lyiat *Taka̱u* ji ku neet mi̱ swáng a̱lyiat Fantswam sweang ja, , ji̱ fa "a̱tak a̱ka̱koo" ku "a̱byin nang tityin a̱koo shyit" a̱ni.

## Ya̱fang
Ri̱pobi̱lik Di̱mokrasi Konggo

**A̱bwom a̱byin**: "Debout Congolais" ("Nyi Ta̱ngam, A̱konggo Ba")

A̱byin **Ri̱pobi̱lik Di̱mokrasi Konggo**, **RD Konggo** (Fi̱ransa: République démocratique du Congo (RDC) /kɔ̃ɡo]/) ka nang á̱niet ma̱ a̱di̱di̱t ka ngyei **Konggo-Kinshasa**, ku **A̱gba̱ndang Konggo**), a̱wot á̱ ku ngyei **Zayir** meang gbangbang a̱ni, yet a̱byin kya di̱ fam-a̱byin A̱ka̱wa̱tyia̱ Afrika. Di̱ fam shi kyai a̱byin, kikya yet a̱feang mami Afrika ka̱ swak ma̱ng shi (a̱ma̱lyim A̱li̱jeriya), ma̱ng 11 mi̱ swanta hu. Ma̱ng shi á̱niet ku shyia̱ kpa̱mkpaan ma̱ng miliyon 108, Ri̱pobi̱lik Konggo  wu yet a̱nyiung di̱ bibyin ku lyiat a̱lyem Fi̱ransa ka ku swak á̱ghyang ma̱ng shi á̱niet a̱ni. A̱ yet kap Muná̱pyia̱ Bibyin Swanta hu, Non-Aligned Movement, Muná̱pyia̱ Bibyin Afrika, COMESA, South African Development Community, ma̱ng Sot-á̱niet A̱tyin Afrika ji. A̱keangtung ma̱ng a̱gba̱ndang a̱keang nggu a̱ swak ma̱ng shi a̱ni kya yet a̱keang Kinshasa, ka̱ ka ngyet a̱keang ka̱ swak ma̱ng shi da̱ a̱ka̱keang na̱ lyiat a̱lyem Fi̱ransa na ma̱ng a̱keang ka̱ swak ma̱ng shi á̱niet mami Afrika meang. Kikya yet a̱tat di̱ shi kyai fam metropolitan mami Afrika a̱ma̱lyim Legwot ma̱ng Kairo.
Zi̱mbabwe

**A̱bwom a̱byin**:  "Blessed be the land of Zimbabwe" ("A̱byin nda kya Zi̱mbabwe") 

A̱byin **Zi̱mbabwe**, á̱ lyen ma̱ng a̱lyoot a̱gwomna̱ti nka nang **Ri̱pobi̱lik Zimbabwe** wu, yet a̱byin kya nang bibyin ghyáng keang di̱ tityak a̱ni ka̱ shyia̱ di̱ fam-a̱byin A̱tak Afrika, tsi̱tsak a̱ka̱ghyui Zambezi ma̱ng Limpopo na, ka̱ si̱ byia̱ a̱gi̱gak ma̱ng bibyin Afrika A̱tak di̱ fam a̱tak hu, Botswana di̱ fam a̱tak-jenshyung hu, Zambya di̱ fam a̱za hu, mbeang Mozambik di̱ fam a̱tyin hu. A̱keangtung nka ka̱ ka ngyet a̱gba̱ndang a̱keang nka a̱ swak ma̱ng shi a̱ni kya yet Harare. A̱gba̱ndang a̱keang a̱feang wu wa yet Bulawayo. A̱byin ka si̱ byia̱ á̱niet ba̱ na ntat miliyon 15 a̱ni, Zimbabwe byia̱ lilyem a̱gwomna̱ti 16, ma̱ng Shong, Shona, mbeang Ndebele nang lilyem á̱niet ma̱ a̱di̱di̱t hu. Á̱ ku yorong "A̱sham Nfang Afrika" (Shong: "Jewel of Afrika") mat a̱dodo ya a̱son nka wu di̱n jen a̱ja.

## Ya̱fang
Botswana

**A̱bwom a̱byin**: "Fatshe leno la rona" ("Nda Na̱ Yet Ma̱ng A̱tsatsak A̱byin Wuni")

A̱byin **Botswana**, á̱ lyen ma̱ng a̱lyoot a̱gwomna̱ti nka nang **Ri̱pobi̱lik Botswana** wu (Tswana: Lefatshe la Botswana /lɪˈfatsʰɪ la bʊˈtswana/, Shong: Republic of Botswana) a̱ni, yet a̱byin kya nang bibyin ghyáng keang di̱ tityak a̱ni di̱ fam-a̱byin A̱tak Afrika. A̱byin Botswana da̱ a̱ka̱nyiung yet a̱kpa̱kpai wa, ma̱ng si̱ ku tat a̱yaakpa 70 tazwa a̱yaakpa 100 a̱byin ka ka̱ yet Kyai A̱ji̱jak Kalahari hu hwa a̱ni. Ka̱ byia̱ a̱gi̱gak ma̱ng bibyin Afrika A̱tak di̱ nfam a̱tak ma̱ng a̱tak-a̱tyin na, Namibya di̱ nfam jenshyung ma̱ng a̱za na, mbeang Zi̱mbabwe di̱ fam a̱za-a̱tyin hu. Ka̱ si̱ fwuop ma̱ng a̱byin Zambya a̱ma̱nyi a̱kum gak A̱ghyui Zambezi hu di̱n vak A̱byia̱k Kazungula ka.

## Ya̱fang
Harare

A̱keang **Harare** (á̱ ku ngyei **Salisba̱ri** gbangbang) kya yet a̱keangtung ma̱ng a̱gba̱ndang a̱keang a̱ swak ma̱ng shi ma̱ a̱byin Zi̱mbabwe. A̱tsak a̱keang wu byia̱ shi kyai kilomita a̱ma̱ntaa̱naai 960.6 (met a̱ma̱ntaa̱naai 371) ma̱ng shi á̱niet 2,123,132 mi̱ di̱ fang a̱lyia̱ 2012 hu a̱wot á̱ si̱ tyan nyia̱ á̱niet 3,120,917 bya si̱ shyia̱ kap metropolitan hu ma̱ a̱lyia̱ 2019. A̱keang ka shyia̱ di̱ fam a̱za-a̱tyin Zi̱mbabwe hwa di̱ fam-a̱byin Mashonalan (A̱byin-Mashona ku A̱byin-A̱shona) hu, a̱wot ka̱ si̱ yet provin metropolit hwa, ka̱ mun shyia̱ a̱yaamunisi̱pat Citungwiza mbeang Epworth ba. A̱keang ka swan a̱zantsok kya ma̱ shi a̱za ku tat mita 1,483 (a̱ti̱tak 4,865) tazwa shi kyai a̱sa̱khwot a̱ni a̱wot lili wun hu si̱ kwa di̱ sa a̱byin ka̱ doot a̱za a̱si̱ á̱kum-tropik ji a̱ni.

## Nghwughwu

File:Harare secondst.jpg|A̱gba̱ndang a̱gaat Sam Nujoma, nwuan fam a̱tak
File:Harare anglicanchurch.JPG|Katidi̱ra Anggi̱likan a̱si̱ *St Mary and All Saints*
File:First Street, Harare, Zimbabwe.jpg|A̱gba̱ndang a̱gaat A̱son
File:Harare Downtown1.jpg|Da̱ a̱beam a̱ka̱nok mali-kpa-cam-a̱byin ka
File:Harare Central Station.jpg|Tesha A̱ka̱wa̱tyia̱ Harare 
File:Eastgate Centre, Harare, Zimbabwe.jpg|A̱ka̱wa̱tyia̱ Eastgate (A̱na̱nwuai-a̱tyin)
File:Heroes Acre, Harare, Zimbabwe (2).jpg|Ghwughwu-ri̱lip si̱ A̱yaagwak-nzwang A̱byin (*National Heroes Acre*) hu
File:Heroes Acre, Harare, Zimbabwe (1).jpg|*National Heroes Acre*
Wasulu

**Wasulu** (Fi̱ransa: Wassoulou, á̱ ka ndyuut **Wassulu**, **Wassalou**, ma̱ng **Ouassalou** a̱ni) yet fam taada hwa ma̱ng a̱vwuo nkhang da̱ A̱nian A̱ghyui Wasulu wu mi̱ Jenshyung Afrika. Ku yet mali á̱niet ba̱ nyia̱ kpamkpaan ma̱ng  160,000 kya, a̱wot ku si̱ yet a̱byin-mbyin tangka̱i a̱bwomtsot Wasulu ka.

Wasulu hwa keang tyan ji nang a̱gi̱gak bibyin mam-a̱fwun tat huni myim ma̱ng ghyáng: Mali, Khwong A̱ta̱m Nzwuom, ma̱ng Gini. Mameang, nkap nfam a̱tak-jenshyung Mali, a̱za-jenshyung Khwong A̱ta̱m Nzwuom, mbeang a̱tyin Gini mun shyia̱ mami. Wasulu bu byia̱ a̱gi̱gak ma̱ng A̱ghyui Nija di̱ fam a̱za-jenshyung hu, ma̱ng A̱ghyui Sankarani di̱ fam a̱tyin hu.

## Ya̱fang
A̱bwomtsot Wasulu

**Wasulu** (Ba̱mba̱ra: Wasolo, Fi̱ransa: Wassoulou) yet tangka̱i a̱bwomtsot hwa nang á̱niet ma̱ a̱di̱di̱t cat a̱ni di̱ fam-a̱byin Jenshyung Afrika; á̱ ku bwuo a̱lyoot nka neet di̱ fam-a̱byin taada Wasulu hu hwa.

Di̱n jen ma̱ a̱di̱di̱t, a̱nyiuk bya ni̱ bwom a̱bwomtsot Wasulu ka. Pyipyia̱ a̱lyiat nang á̱ ni̱ mbwom tazwa a̱ni huhwa yet tyei mman, a̱saat, ma̱ng nyeang a̱nyiuk ma̱ a̱di̱di̱t. Nkyangtsot bubwom na, ni̱nia yet soku (tangka̱i zunzom ghyang nang ku ni̱ kyiak a̱ghwop nkyangtsot bubwom mam-a̱fwun ghyáng na̱ neet di̱ bibyin nta a̱ni), byin jembe, kamalen nggoni (zunzom ywan a̱taa jhyang), karinyan (metal tube percussion) mbeang bolon (zunzom ywan naai jhyang). Á̱ ni̱ tyei a̱nwuat ka ma̱ng ta̱bam mi̱ di̱ wa̱i a̱pyia̱ a̱lyiat a̱bwom ka a̱wot a̱ghyang á̱niet nshyia̱ ba̱ kaat a̱tyubwom wu ka̱nang gu bwom sak a̱ni. 

Á̱nietbwom Wasulu a̱ghyang ba̱ ku nyia̱ á̱pyia̱ mba a̱lyoot bya yet: Nahawa Doumbia, Umu Sangare, Coumba Sidibe, Dienaba Diakite, Kagbe Sidibe, Sali Sidibe, Jah Youssouf, ma̱ng Fatoumata Diawara.

## Ya̱fang
Mozambik

**A̱bwom a̱byin**: "Pátria Amada""A̱byin-mbyin Nang Zi̱ Cat a̱ni"

A̱byin **Mozambik** (Potugit: Moçambique, Cicewa: Mozambiki, Swahili: Msumbiji, Tsonga: Muzambhiki), á̱ lyen ma̱ng a̱lyoot a̱gwomna̱ti nka nang **Ri̱pobi̱lik Mozambik** wu (Potugit: Moçambique *ku* República de Moçambique /ʁɛˈpuβlikɐ ðɨ musɐ̃ˈbikɨ/, Cicewa: Mozambiki, Swahili: Msumbiji, Tsonga: Muzambhiki), yet a̱byin kya di̱ fam A̱tak-a̱tyin Afrika ka̱ byia̱ a̱gi̱gak ma̱ng A̱gba̱ndang Kyai A̱sa̱khwot Ndiya wu di̱ fam a̱tyin, Ta̱nzaniya di̱ fam a̱za, Malawi mbeang Zambya di̱ fam a̱za-jenshyung hu, Zi̱mbabwe di̱ fam jenshyung hu, ma̱ng Eswatini (Swazi̱lan) mbeang Afrika A̱tak di̱ fam a̱tak-jenshyung hu. A̱na̱nwuai a̱sa̱khwot Mozambik ka si̱ ghai a̱sa̱t a̱byin kani ma̱ng Komorot, Mayote mbeang Mada̱ga̱si̱ka di̱ fam a̱tyin hu. A̱keangtung nka ma̱ng a̱gba̱ndang a̱keang a̱ swak ma̱ng shi kya yet Maputo (á̱ ku ngyei Lourenço Marques kyiak neet da̱ a̱lyia̱ 1876 ba̱ng si̱ tat a̱lyia̱ 1976).

## Ya̱fang
Ka̱gwom

**Ka̱gwom** (á̱ ka ndyuut: Kogum, Ka̱gom, Kogom ku Ka̱gum a̱ni) yet a̱bakeang kya kpa̱mkpaan ma̱ng a̱keang Jagindi mi̱ Sot A̱gwomna̱ti Mali Jemaa, di̱ fam a̱tak Si̱tet Ka̱duna, Naijeriya.

Ma̱ a̱lyia̱ 2014, a̱tyunta̱m sot shei nkhang *Vanguard Nigeria* ku shei tazwa kyangbwak ghyang ku ku ta̱lyi̱ri̱p ma̱ a̱ghyui Ka̱gwom ka mi̱ kukwon a̱wak mba hu.

## Ya̱fang
Umu Sangare

**Umu Sangare** (Fi̱ransa: Oumou Sangaré, Ba̱mba̱ra: Umu Sangare; á̱ byin nggu a̱tuk mam 2 Zwat Sweang 1968 ma̱ a̱keang Bamako) yet a̱tyubwom Wasulu a̱ neet a̱byin Mali a̱ ku san Za̱nang Grammy ji, nang á̱ ka ngyei "A̱man-a̱bwom Wasulu ka" a̱ni di̱n jen jhyang. Wasulu yet fam-a̱byin nkhang hwa di̱ fam a̱tak A̱ghyui Nija hu, a̱vwuo ka nang a̱bwomtsot ka ku ta ghwut a̱ni neet a̱bwom taada gbangbang, nang di̱n jen ma̱ a̱di̱di̱t á̱ ka ntsot ma̱ng kham a̱ni.

## A̱ka̱fwuop nta
* Watch official Oumou Sangaré documentary film (di̱n Shong)
* Oumou Sangaré podcast and interview on flyglobalmusic.com  (di̱n Shong)
* FAO Goodwill Ambassador website  (di̱n Shong)
Bibyin Nta Bi̱ri̱ti̱n

**A̱bwom a̱byin**: "God Save the Queen" ("A̱gwaza Kup A̱yang-a̱byintyok wu") 

**Bibyin Nta Bi̱ri̱ti̱n**, **BNB** hu (Shong: British Overseas Territories, **BOTs**), á̱ ka ngyei **Bibyin Nta Muna̱pyia̱ A̱byintyok** hu (Shong: United Kingdom Overseas Territories, UKOTs) a̱ni, shyia̱ bibyin-ta̱yuk swak ma̱ng a̱naai hwa ku fwuop ma̱ng Muna̱pyia̱ A̱byintyok hu di̱n vak cam a̱byin ma̱ng nkhang. Huhwa si̱ yet nkap A̱byintyokshan Bi̱ri̱ti̱n ngaan na na̱ bwat a̱ni a̱wot si̱ nwai yet kap Muna̱pyia̱ A̱byintyok hu ma̱ng a̱pyia̱ nhu.

## Ya̱fang


## A̱ka̱fwuop nta
* Foreign and Commonwealth Office – UK Overseas Territories (di̱n Shong)
* United Kingdom Overseas Territories Association (di̱n Shong)
* British Overseas Territories Act 2002 – Text of the Act (di̱n Shong)
Kuut (a̱lyem)

**Kuut** (Kuut: **Cèn Bèrom** *ku* **Berom**) ja yet a̱lyem á̱ lyiat a̱ swak mi̱ Si̱tet Pi̱lato ma̱ a̱byin Naijeriya. A̱mgba̱m A̱kuut ba, kyiak neet mman na ba̱ng si̱ nat á̱tat a̱ghyi ba nyian ta̱m ma̱ng a̱lyem kani kuzangmam mami a̱baka̱keang na. Da̱ a̱kwonu a̱kya, A̱kuut ba shyia̱ di̱ shyei naat a̱ka̱keang nKpat. A̱cyuang a̱balilyem Cen ma̱ng Nincut hu bye yet lilyem vwuon. Kpa̱mkpaan ma̱ng á̱niet miliyon 1 (2010) bya lyiat da̱ a̱lyem kani.

Á̱ lyiat ma̱ng Kuut da̱ a̱gba̱ndang fam  wa di̱ fam a̱tak a̱keang Nja̱t mi̱ Si̱tet Pi̱lato, Naijeriya.

## Nkhang
A̱kuut ba ku byia̱ a̱meang ma̱ng Taada Nok ji, tat-a̱ghyi ku ku nshyia̰ kyiak neet da̱ a̱lyia̱ 200BC ba̱ng si̱ nat 1000AD. Da̱ a̱ka̱nyiung, á̱ fa a̱vwuonswat á̱niet ba̱ lyiat Kuut ka ka̱ yet a̱cyian Pi̱lato Nja̱t kikya ma̱ng fam hu ku shyia̱ ma̱ a̱tak a̱kpa̱kpai a̱byin Si̱tet Ka̱duna a̱ sang shi a̱za wu a̱ni.

## Zwá-a̱lyiat
Susot a̱balilyem Kuut ja ji:

*Gyel–Kuru–Vwang
*Du–Foron
*Fan–Ropp–Rim–Riyom–Heikpang
*Bachit
*Gashish
*Rahoss-Tahoss

## A̱togi̱rafi
A̱tografi nKuut:

a, b, c, d, e, ɛ, f, g, gb, h, i, j, k, kp, l, m, n, ng, o, ɔ, p, r, s, sh, t, ts, u, v, w, y, z

## Ya̱fang

## A̱ka̱fwuop nta
*Roger Blench: Wat ''Berom''
A̱kuut

**A̱kuut** ba (Kuut: **Berom**), bibya yet nwap ji̱ byia̱ shi a̱ swak a̱ni mi̱ Si̱tet Pi̱lato, di̱ fam a̱ka̱wa̱tyia̱ Naijeriya. Ba̱ shyia̱ susot a̱gwomna̱ti mali, nang Nja̱t A̱za, Nja̱t A̱tak, Barkin Ladi (Gwol) ma̱ng Riyom, ba̱ si̱ mun shyia̱ susot a̱gwomna̱ti mali a̱tak Si̱tet Ka̱duna jhyang.

A̱kuut ba lyiat ma̱ng a̱lyem Kuut kya ka̱ shyia̱ di̱ sa Pi̱lato a̱si̱ Benuwe–Konggo ji ja ji̱ yet a̱bankwai a̱gba̱ndang Kwai a̱lyem Nija–Konggo a̱ni. Kuut ji nwai byia̱ a̱meang ma̱ng Kpat ji (ji̱ shyia̱ kwai Afro-Asiya ji a̱ni) ku lilyem Afro-Asiya ghyáng mi̱ Si̱tet Pi̱lato, ku yet Lilyem Caad a̱ni.

## A̱ka̱fwuop nta
* Roger Blench, Berom Images
Fantswam (zwa-a̱lyiat)

A̱lyem **Fantswam** yet a̱nyiung di̱ sot zwá-a̱lyiat nTyap á̱ lyiat di̱ fam a̱tak-a̱tyin Si̱tet Ka̱duna a̱ni, ma̱ a̱byin Naijeriya. Fantswam ji, jija yet a̱lyem ka nang A̱fantswam ba ba̱ swan a̱byin ka á̱ ngyei Fantswam ka lyiat a̱ni. Fantswam ji tai Gwoot ji̱ si̱ ka ntai Jhyuo a̱ swak kuzang zwa-a̱lyiat di̱ sot zwá-a̱lyiat nTyap ji.

## Bu nwuan
* Gwoot
* Sholyia̱
* Ta̱kat
* Tyia̱caat
* Tyuku
* Tyap Maba̱ta̱do
* Jhyuo

## A̱ka̱fwuop nta
Ki̱ri (a̱lyem)

**Ki̱ri** (Ki̱ri: ᐃᔨᔨᐤ ᐊᔨᒧᐎᓐ', Shong: Cree /ˈkriː/ ku Cree–Montagnais–Naskapi) yet sot a̱balilyem A̱li̱gwonkin ja nang kpa̱mkpaan ma̱ng á̱niet 117,000 lyiat a̱ni ma̱ a̱byin Ka̱na̱da, kyiak neet di̱ fam-a̱byin Northwest Territories hu ba̱ng si̱ nat Alberta mbeang Labrador. Ka̱ á̱ si̱ kyiak nji ji̱ yet a̱lyem a̱nyiung kya a̱ni, jija ji̱ na yet a̱lyem a̱ka̱k a̱byin ka̱ na swak ma̱ng shi á̱nietlyiat mi̱ Ka̱na̱da. Fam-a̱byin nyiung hwa ma̱nyin nang Ki̱ri byia̱ shi yet a̱lyem a̱gwomna̱ti, Northwest Territories, mbeang á̱ka̱k lilyem a̱ni̱nai á̱ghyang. A̱ja̱u, a̱tsak a̱ka̱vwuo á̱ lyiat Ki̱ri wa si̱ yet Fort Smith ma̱ng Hay River.

## Ya̱fang
A̱kurung A̱la̱u-a̱ti̱tak Swanta FIFA 2006

**A̱kurung A̱la̱u-a̱ti̱tak Swanta FIFA 2006** ku yet a̱yangka̱nan A̱kurung A̱la̱u-a̱ti̱tak FIFA swak ma̱ng a̱ni̱nai nang sot a̱la̱u-a̱ti̱tak bibyin swanta ji nyia̱ a̱ka̱nyiung lilyim kuzang ndyia̱ a̱naai a̱ni mat cat a̱nga̱ri̱m a̱fai mi̱ vwuo hu. Á̱ ku nyia̱ a̱yangka̱nan wuni kyiak neet mi̱ mam 9 mi̱ Zwat A̱taa ba̱ng si̱ tat mam 9 2006 mi̱ Jami̱ni, a̱byin ka̱ ku san a̱wat nyia̱ nyia̱ jini mi̱ Zwat A̱natat 2000.

## A̱ka̱fwuop nta

*2006 FIFA World Cup Germany, FIFA.com
*FIFA Technical Report (Part 1) and (Part 2)
*RSSSF Archive of finals
*Official FIFA World Cup site 
*Germany 2006 – Home
*
Ba̱mba̱ra (a̱lyem)

**Ba̱mba̱ra** (lyuut La̱ra̱ba: بامبارا, Shong: Bambara, á̱ ka ndyen nang **Bamana** (lyuut N'Ko: ߓߡߊߣߊ߲) ku **Bamanankan** (ߓߡߊߣߊ߲ߞߊ߲)), yet a̱lyem a̱gwomna̱ti kya ma̱ng a̱lyem a̱byin Mali nang kpa̱mkpaan ma̱ng á̱niet miliyon 15 lyiat a̱ni, A̱ba̱mba̱ra miliyon a̱fwuon ba nang ji̱ yet a̱lyem mbyin mba ji a̱ni, mbeang kpa̱mkpaan ma̱ng á̱nietlyiat miliyon 10 ba̱ lyiat nji nang a̱lyem a̱feang a̱ni. Á̱ ku tyan nyia̱ a̱yaakpa 80 mami a̱yaakpa 100 á̱niet Mali bya lyiat Ba̱mba̱ra nang a̱lyem mbyin ku a̱si̱ a̱feang mba ka. Ji̱ byia̱ nok a̱lyiat a̱pyia̱ a̱lyiat–a̱saai a̱lyiat–ta̱m ma̱ng nwunwuat la̱kzi̱t nfeang. A̱lyoot mbyin ka *bamanankan* fa "a̱lyem (*kan*) á̱niet song A̱bwoi (*bámànán*), á̱niet ba̱ lak Khwikpaa̱pyia̱ ba", di̱ nyia̱ fi̱p ma̱ng á̱nietlyiat Dyula ba, ba̱ yet Á̱nietkpaa̱pyia̱ bya.

## Ya̱fang


## A̱ka̱fwuop nta

### Wa̱i a̱lyiat
* Mali – History – Language

### A̱yaagban swáng a̱lyiat
* Maliyiri.com is a website which provides English-Bambara-French translations and is a community-based project where users can add new words, comments, provide feedback and follow one another.
* Corpus Bambara de Référence - Etiquetage online and downloadable Bambara-French Dictionary (about 11,500 entries by the end of 2014), with a French-Bambara index, linked with the Corpus Bambara de Référence
* An ka taa's Mobile-friendly Bambara-English dictionary that includes French and Jula.
* 
* Bambara-French-English dictionary online and downloadable lexicons for language learners
* Bambara tree names (scientific name -> common name)

### Nkyang myiam
* Online Bambara Course from the Indiana University
* &nbsp; on peacecorps.gov

### Nkyang njhyang
* Corpus Bambara de Référence Corpus Bambara de Référence, an electronic corpus of Bambara texts (about 2,000,000 words end 2014)
* Maliyiri.com's Android application, with thousands of daily users, provides English-Bambara-French translations and users can choose to get daily/weekly word notifications for continuous learning.
* Bambara Electronic Library, AMALAN – LLACAN
* An ka taa: a website with a dictionary, resources and media for learning Bambara and Manding more generally.
* Bambara at French Wikibooks contains more material
* Mandenkan Journal
* PanAfriL10n page on Manding (includes information on Bambara)
* Maneno in Bambara (a blogging platform with a full Bambara interface)
Kwaa̱mbwat A̱tsan

**Kwaa̱mbwat A̱tsan** hu (ku **Jenesi̱t**, neet di̱ Helen: Γένεσις, *Génesis*; A̱biru: בְּרֵאשִׁית, *Bərēʾšīṯ*, "Di̱n tsa [hu]") hwa yet kwaa̱mbwat a̱tsan Kpa̱m A̱lyiat A̱gwaza A̱biru hu ma̱ng a̱si̱ A̱khwukhwop La̱p-a̱nu Krista wu. A̱lyoot A̱biru nhu yet kyang nyiung hwa ma̱ng swáng a̱lyiat ntsa nhu ji, *Bereshit* ("Di̱n tsa hu"). A̱tsan yet nkhang mat swanta ni̱nia, nkhang ntsa á̱nietbishyi, ma̱ng a̱si̱ a̱yaatyia̱-a̱khwop Isi̱rela ma̱ng a̱tyin A̱yahuda ba.

## Ya̱fang


## A̱ka̱fwuop nta
Sotbeang Wukimedia

**Sotbeang Wukimedia ji** (Shong: ***Wikimedia Foundation, Inc.***, **WMF**) ku **Wukimedia** (Shong: **Wikimedia**) yet sotnta̱m ji̱ nwai ncat kpangti̱n 501(c)(3) ja ji̱ byia̱ tyantung nji ji mi̱ San Francisco, California, á̱ ku ri̱jista nang sotbeang nwuat ja a̱ni a̱tafa cam MS hu. Nta̱m Wukimedia a̱pyia̱ nji na – nang á̱ dyuut á̱ saai mbwak A̱wukipedia cyikwop tazwa cyikwop ma̱ng á̱ghyang á̱niet ba ba̱ nyia̱ ta̱m di̱ mi̱n cat teang a̱ni – ma̱ng kyanglilyiit wuki MediaWiki hu.

## Ya̱fang


## A̱ka̱fwuop nta

* Official website (wikimediafoundation.org)
* Wikimedia site navigation (wikimedia.org)

### Sotnta̱m
* Wikimedia Foundation 2022–23 Annual Plan (draft)
* Wikimedia Foundation annual reports
* Wikimedia Foundation bylaws
* A̱yaaprofait nyinyiit shei nkhang á̱niet Sotbeang Wukimedia: Twitter, YouTube

### A̱ka̱kurum
* Wikimedia Foundation's 2020/2021 audited financial statements
* Wikimedia Foundation Form 990 tax filings
### Yong nwuat za̱nang
* Wikimedia Foundation profait mi̱ Charity Navigator, charitynavigator.org

### Sot-á̱niet
* Wikimedia mailing list archives
* Global community site for the Wikimedia Foundation's projects (meta.wikimedia.org)
A̱kan

**A̱kan** yet kyangswuo hwa ku byia̱ *ethanol*, tangka̱i *alcohol* ku byia̱ za̱kwa kan a̱ni nang á̱ nyia̱ ma̱ng a̱shung, súm a̱kwon, ku nvak nshyia̱ nya̱nyiat njhyang. Á̱ ngyei swuo a̱ki̱kan di̱n jen ma̱ a̱di̱di̱t "swuo", a̱wot ku si̱ yet a̱tsatsak kap taada ma̱ a̱di̱di̱t mi̱ swanta. A̱di̱di̱t bibyin ku kpa cam tazwa weang, lyiai, ma̱ng swuo a̱ki̱kan. Ncam nani bye tak ma̱ng á̱niet ba̱ nyia̱ a̱ki̱kan ba ba̱ lyuut shi ali̱kohot hu (nang ABV ku proof) a̱wot ba̱ bu nyia̱ ta̱m ma̱ng lebet gba. Bibyin ghyang nvwuong swuo kan da̱ a̱ka̱nyiung, ma̱nang á̱ wot nyian, lyiai ma̱ng swuo a̱ki̱kan di̱ nfam swanta ma̱ a̱di̱di̱t nghyang. Kurum ku nwuai di̱ sot-nta̱m a̱ki̱kan ji mi̱ swanta hu lan ti̱rilyon $1 ma̱ a̱lyia̱ 2018.

## Bu nwuan
*A̱burukutu
*A̱ra̱ntsa
*A̱mot

## Ya̱fang
Byafra

A̱byin **Biyafra**,  á̱ lyen ma̱ng a̱lyoot a̱gwomna̱ti nka nang **Ri̱pobi̱lik Byafra** a̱ni, ku yet a̱byin nang bibyin ghyá̱ng ku lyen di̱ nkap nang a̱byin tyei zat di̱ cat tyok a̱pyia̱ nka hu a̱ni di̱ fam Afrika Jenshyung ka̱ ku tak a̱pyia̱ nka a̱byin sa̱t neet ma̱ Naijeriya kpa̱sai a̱wot ka̱ si̱ swuan kyiak neet ma̱ a̱lyia̱ 1967 ba̱ng si̱ tat a̱lyia̱ 1970. A̱byin ka ku yet mi̱ kyang nyiung hwa ma̱ng Fam-a̱byin A̱tyin Naijeriya hu nang nwap A̱kum-a̱cyi ja swak kuzang ji ma̱ng shi a̱ni. Á̱ ku Byafra a̱tuk Zwat Tswuon 1967 ja mbwak ofisa a̱khwot a̱kwop A̱kum-a̱cyi nang á̱ ngyei Chukwuemeka Odumegwu Ojukwu a̱ni di̱n jen ji gu ku ngyet a̱kwak a̱son fam-a̱byin wu a̱ni, di̱n jen ji nang a̱ca̱cet nnwap Naijeriya na ku ya fwuang tsi̱tsak á̱pyia̱ nna, ku si̱ kyiak jen ba̱t a̱ni a̱wot a̱khwot á̱kwop wu si̱ ya̱gurup a̱gwomna̱ti a̱ma̱lyim shyiat sa̱t ma̱ a̱lyia̱ 1960 a̱wot nyiá̱ jini si̱ byin hyaai A̱kum-a̱cyi a̱lyia̱ 1966 hu ma̱ng nnwap jhyang na̱ ku neet fam a̱tak-a̱tyin Naijeriya hu dḭ fam a̱za ka. A̱khwot a̱kwop Naijeriya wu si̱ ya a̱son di̱ nwuai Byafra di̱ mi̱n byian jen a̱ma̱lyim nang á̱ tak a̱byin ka a̱byin ka̱ yong sa̱t a̱ni, ku si̱ byin Zwang Á̱niet-a̱byin Naijeriya ji (á̱ ka ngyei Zwang Naijeriya-Byafra ji a̱ni).

## Ya̱fang
Mantfombi Dlamini

**Mantfombi Shiyiwe Dlamini Zulu** (15 Zwat Sweang 1953 – 29 Zwat Nyaai 2021) ku yet a̱yang-a̱byin A̱zulu kyiak neet ma̱ a̱lyia̱ 1977 ba̱ng si̱ nat ma̱ a̱lyia̱ 2021 nang A̱gba̱ndang A̱kyuo A̱gwam Goodwill Zwelithini kaBhekuzulu. A̱ ku khwo nang a̱yang-a̱byin a̱ nyia̱ tyok a̱ni neet mi̱ Zwat Tsat 2021 ba̱ng si̱ tat Zwat Nyaai 2021.

## Ya̱fang
Goodwill Zwelithini kaBhekuzulu

**A̱gwam Goodwill Zwelithini kaBhekuzulu** (27 Zwat A̱natat 1948 – 12 Zwat Tsat 2021) ku yet A̱gwam A̱zulu kyiak neet ma̱ a̱lyia̱ 1968 ba̱ng si̱ tat kwi nggu hu.

## Ya̱fang
Lyulyoot á̱gwam A̱zulu

Ati̱kut wuni ntak lyulyoot **á̱gwam A̱zulu** ba̱ ku byia̱ a̱za̱za̱rak ncet tyok a̱ni, mbeang á̱gwam A̱zulu a̱fwun ba ba̱ nwai a̱za̱za̱rak ncet tyok a̱ni neet di̱ kyangbwat ntyok Zulu hu kyiak neet di̱n jen ntsa nkhang nang á̱ ndyen a̱ni ba̱ng si̱ tat a̱zafwun.

## Ya̱fang
A̱zulu

**A̱zulu** ba ([ədzulu]; ) yet nwap A̱ngguni  ja ma̱ a̱byin Afrika A̱tak. A̱zulu ba, bibya yet nwap ji̱ yet a̱gba̱ndang a̱ swak ma̱ a̱byin Afrika A̱tak, ma̱ng shi á̱niet á̱ ku tyan á̱ sak á̱niet miliyon 10–12 a̱ni, nang ma̱ a̱di̱di̱t mba swan fam KwaZulu-Natal hwa a̱ni.

## Ya̱fang
A̱gba̱ndang A̱kyuo

**A̱gba̱ndang a̱kyuo**, á̱ bu lyen mi̱ fam Afrika Jenshyung nang **A̱yang-a̱li** a̱ni, yet a̱lyoot tyok ku a̱lyoot shi kya á̱ nwuat á̱nyiuk á̱gwam di̱ fam Afrika a̱fwun ma̱ a̱di̱di̱t (kidee, Mantfombi Dlamini a̱si̱ eSwatini, a̱ ku khwu nang a̱yang-a̱li ku a̱gba̱ndang a̱kyuo A̱gwam A̱zulu a̱ghyang).
Misuzulu Zulu

**Misuzulu Nqobile  Hlomesakhishlangu kaZwelithini** (á̱ byin nggu a̱tuk 23 Zwat A̱kubunyiung 1974) wa yet A̱gwam A̱zulu wu mi̱ di̱ yong huni. Nggu wa yet nggwon a̱sam a̱tat di̱ mman á̱sam A̱gwam Goodwill Zwelithini kaBhekuzulu na̱ shyia̱ di̱ swuan a̱ni ma̱ng nggwon a̱ni̱nap A̱gba̱ndang A̱kyuo nggu, A̱yang-a̱byin Mantfombi Dlamini. A̱gwam Misuzulu ku ntsa yet a̱ci̱t a̱gwam wu a̱ma̱lyim kwi a̱tyia̱ wu a̱tuk mam 12 Zwat Tsat 2021. A̱gwomna̱ti ba ku ti̱n A̱gwam Misuzulu a̱ ntung di̱ yet a̱gwam A̱zulu wu ma̱ a̱lyia̱ 2021, da̱ a̱kwonu a̱kya, á̱ si̱ kup nggu tyok hu kiki bah, si̱ ma̱ a̱tuk mam 21 Zwat A̱ni̱nai 2022.

## Ya̱fang
Zwunzwuo a̱lyem a̱mgba̱m Naijeriya

**Zwunzwuo a̱lyem a̱mgba̱m Naijeriya** ji yet sot zwunzwuo Lati̱n 33 ja nang A̱ka̱wa̱tyia̱ A̱lyem A̱byin ka ku kpaat ji̱ yet zwunzwuo kidee a̱ni mi̱ cet ndyia̱ 1980 hu. Á̱ fa ji̱ na maai di̱ lyuut a̱mgba̱m lilyem Naijeriya hu di̱ mi̱n nyian ta̱m ma̱ng zwunzwuo nang á̱ tyei fafaan a̱ni.

## Nkhang
Á̱ lyiat di̱ lilyem ma̱ a̱di̱di̱t vwuon hwa ma̱ a̱byin Naijeriya. Zwunzwuó lyuut Lati̱n vwuon ji ni̱ tyia̱ dyem di̱ nyian ta̱m ma̱ng a̱yaatapi̱raita. Mi̱ ce ndyia̱ 1980 na A̱cyian A̱lyem A̱byin ka si̱ kyiak kpa̱t byi̱k zwunzwuo-a̱lyem jhyiung ji̱ na yet myim lyuut a̱mgba̱m lilyem a̱byin ka ji̱ ka shai lyuut A̱la̱ra̱ba hu nang á̱ ku jhyi á̱ sak di̱n jen tyok á̱nietcen hu a̱ni, á̱ si̱ ntsa ma̱ng khwom hu nang a̱tyulyenlilyem wu Kay Williamson ku jhyi a̱ni ma̱ a̱lyia̱ 1981. Á̱ ku jhyi kyangbwak ga̱lyuut hu tsi̱tsak a̱lyia̱ 1985-86 mbwak Edward Oguejofor ma̱ng Victor Manfredi, di̱ tung mbwak ma̱ng sot NLC ji, mbeang beang lyennkyangta̱m mbwak Hermann Zapf.

## Zwunzwuó

If a Unicode font is installed with the Pan-Nigerian glyphs, then a table, such as the one below, should be seen:

The acute ( ´ ), grave ( ` ) and circumflex ( ˆ ) accents are also used to mark High, Low, and Falling tone respectively. Mid tone (in languages which contrast High, Mid, and Low) is left unmarked.

## Kibwot
The following typewriter keyboard was produced for the NLC by Olivetti:

On this  typewriter keyboard layout the letters Q and X were not mapped as they were not part of the alphabet, and digits 0 or 1 had to be entered as capital letters O and I. Keys in grey (for modern computers) were missing.

On modern keyboard for computers, the distinctive digits 0 and 1 are placed on the unshifted positions of keys of first row (like other digits), the letter Q is mapped like on standard QWERTY layouts, but dead keys at start of the first and second row need to be moved to the 102nd key on start of the first row (reducing the width of the left shift key), and to the shifted position of the new key assigned to digit 0 on the first row.

In all cases, the Enter key may vary between this L-shaped  key on two rows, and the horizontal key on the third row only (moving the key assigned to  letter Ǝ to the end of the second row).

### Jét a̱bwoi
Some onscreen smartphone keyboards like Swiftkey, Touchpal, Multiling and African keyboards have full support for Pan-Nigerian alphabets.

## Bu nwuan
*Zwunzwuo-a̱lyem Lilyem Kemerun da̱ A̱ka̱nyiung
*Zwunzwuo-a̱lyem Afrika
*Zwunzwuo-a̱lyem ya̱fang Afrika
*Zwunzwuo-a̱lyem Dinka
*ISO 6438
*Zwunzwuo-a̱lyem Kidee mbwak Lepsius
*Zwunzwuo-a̱lyem Viyetnam

## Ya̱gyit ma̱ng ya̱fang
Lati̱n (a̱lyem)

**Lati̱n** (,  ku , ) yet a̱khwukhwop a̱lyem wa a̱ shyia̱ di̱ sa lilyem Italik a̱si̱ lilyem Ndo-Yurop hu nang di̱n tsa hu a̱ ku yet a̱balyem kya a̱ni nang á̱ lyiat di̱ fam a̱tak Tiber hu (á̱ ku ngyei Latyum di̱n jen a̱ja) kpa̱mkpaan ma̱ng a̱keang Rom a̱fwun ka a̱ni, a̱wot di̱n vak Ri̱pobi̱lik Rom wu ka̱ si̱ bai yet a̱lyem ka nang á̱ ku lyiat nka a̱ swak di̱ fam Italiya hu a̱wot ma̱ng sweap njen, a̱mgba̱m A̱byintyokshan Rom ka. Ku ma̱ng kwa̱i Rom Jenshyung, Lati̱̇n si̱ yong di̱ yet a̱lyem tai a̱lyiat mi̱ bibyin, sains, myiam ma̱ng a̱ka̱safang mi̱ Yurop ba̱ng si̱ tat sa̱ncuri 18 wu, nang kuzang lilyem mbyin ghyang di̱ nfam (bi̱ri̱ng ma̱ng a̱ka̱mbwon nji na, Lilyem Roman hu) si̱ nga nji a̱ weam a̱ni, á̱ ku nyia̱ ta̱m ma̱ng a̱nji ma̱ tai da̱ a̱ka̱safang ma̱ng kwai-nfwuo-á̱niet, a̱wot ji̱ sḭ bai tyia̱ a̱lyem ka̱ sang swuan mi̱ di̱ wa̱i a̱lyiat a̱fwun hu.

## Ya̱fang
Christopher Imumolen

**Christopher Irene Imumolen** (byin a̱tuk 5 Zwat A̱kubunyiung 1983) wa yet Addo A̱baji wu, a̱tyutyiet, a̱gwaktyiet yunuvasti, a̱tyu a̱ byia̱ a̱yaabwuang ma̱ a̱di̱di̱t, a̱ngi̱ri̱m a̱tyobwuang ma̱ng a̱tyukwai-nfwuo-á̱niet Naijeriya. Nggu wa yet a̱tyukpaat *Joint Professional Training and Support International Limited* (JPTS) ma̱ng *UNIC Foundation*, Sot-nta̱m ji̱ nwai yet a̱si̱ A̱gwomna̱ti ji̱ nwai cat kpangti̱n a̱ni. Nggu wa yet a̱tyucatcuk a̰kwak a̱son a̱byin sot-kwai-nfwuo Accord Party, mi̱ di̱ khai a̱kwak a̱son a̱byin Naijeriya si̱ a̱lyia̱ 2023 hu.

## Ya̱fang
A̱baji

**A̱baji** yet sot a̱gwomna̱ti mali ja mi̱ Fam A̱keangtung Mundundung Naijeriya hu.

## A̱ka̱fwuop nta

* A̱ma̱ntei A̱gwomna̱ti
Peter Obi

**Peter Gregory Obi** CON (byin 19 Zwat A̱natat 1961) yet a̱tyubwuang ma̱ng a̱tyukwai-nfwuo-á̱niet Naijeriya wa a̱ ku yet Gwomna A̱na̱mba̱ra kyiak neet mi̱ Zwat Tsat ba̱ng si̱ nat Zwat Swak ma̱ng Jhyiung 2006, Zwat Sweang naat Zwat Tswuon 2007, a̱wot neet mi̱ Zwat A̱taa 2007 naat mi̱ Zwat Tsat 2014. Mi̱ Zwat Tswuon 2022, a̱ si̱ yet a̱tyu á̱ ku ti̱n a̱ yet a̱tyucatcuk sot-kwai-nfwuo Labour Party ji mat cuk A̱kwak a̱son a̱byin Naijeriya mi̱ di̱ khai a̱kwak a̱son a̱byin a̱lyia̱ 2023 hu.

## Ya̱fang
Hawa Shekarau

Dr. **Hauwa Evelyn Shekarau** Esq. (Tyap: **Hawa Sheka̱ra̱u**; a̱ saan a̱tuk 15  mi̱ Zwat A̱kubunyiung a̱lyia̱ 2022) ku yet a̱tyufak-a̱lyiat ma̱ng a̱tyufuut cat-a̱wat tyei-mman a̱nyiuk ma̱ng a̱gwak Gbi̱ngban A̱wam ma̱ng Tyei Mman ma̱ng A̱ka̱wat mba na (Shong: *Sexual & Reproductive Health and Rights*) (SRHR) a̱ ku yet a̱tyu Naijeriya wa a̱ni. Mi̱ di̱n jen kwi nggu ji, nggu wa ku yet A̱kpangcuk *Nigerian Bar Association* (NBA) wu, sa A̱buja ji.

## Shyicet ma̱ng a̱kariya
A̱ ku tyak fang hu mi̱ Yunuvasi̱ti Ahmadu Bello, Zariya wa, a̱wot a̱ si̱ bai yet A̱kwak A̱son A̱byin Fedi̱reshon Á̱nietfak-a̱lyiat A̱nyiuk (Shong: National President of International Federation of Women Lawyers) (FIDA Nigeria) kyiak neet ma̱ a̱lyia̱ 2012 ba̱ng si̱ tat a̱lyia̱.

A̱ ku yet memba nsot Susot-nta̱m ji̱ Nwai yet a̱si̱ A̰gwomna̱ti ma̱ a̱di̱di̱t nang *ActionAid International Nigeria* ma̱ng *Nigeria Women Trust Fund*. A̱ si̱ ku nnyia̱ ta̱m mi̱ Sot Susot-nta̱m na̱ Nwai yet a̱si̱ A̱gwomna̱ti ma̱ a̱di̱di̱t jhyang nang *League for Human Rights*, ma̱ng *El-Shaddai Widows Outreach*. A̱ ku yet a̱nyiung ma̱ á̱niet ba̱ ku ntsa yet kap *InterAction Leadership Programme* nang sot *British Council* ja ku li̱n-a̱ma ma̱ng kurum ma̱ a̱lyia̱ 2005 ma̱ng *International Women Leaders’ Mentoring Programme* nang sot US State Department/Fortune 500 companies funded ji ja ku li̱n-a̱ma ma̱ kurum ma̱ a̱lyia̱ 2006 a̱wot a̱ si̱ ka ngyet A̱tuba *Vital Voices* di̱n jen ji a̱ ku shyia̱ ma̱ng swuan a̱ni.

## Kwi
Á̱kpa̱ndang nggu ba ma̱ng kyangbwak tung ma̱ a̱tyetuk jhyung-nta̱m a̱tyokhwu ka A̱tuk Ta̱lata, Zwat A̱kubunyiung 28, 2021, da̱ A̱vwuoa̱tung Á̱nietkhwikristi A̱byin ka, A̱buja. Kwi nggu hu ku bai ca̱caat ma̱ng si̱ a̱gba̱ndang a̱tyu A̱tak Ka̱duna a̱ghyang, Obadiah Mailafiya.

## Ya̱fang
A̱gwaza

Mami a̱di̱dam nwuak a̱cucuk da̱ A̱gwaza a̱nyiung, á̱ ni̱ kyiak **A̱gwaza** a̱ yet a̱tyu a̱ swak cet a̱tyubishyi wa a̱ni, a̱tyumat, ma̱ng a̱tsak jat nwuak shim. A̱nci̱ri̱ng, á̱ ni̱ fa A̱gwaza gu yet a̱tyu a̱ maai nyia̱ kuzang kyang, a̱ lyen kuzang kyang, a̱ shyia̱ koji ma̱ng a̱tyu a̱ nwuat a̱mgba̱m á̱niet nkyang ba̱ cat wa a̱ni, a̱wot a̱ si̱ shyia̱ mi̱ swuan sang sangba̱p a̱wot di̱ mi̱n nggu, kyang si̱ mi̱n shyia̱. Di̱n jen ma̱ a̱di̱di̱t, á̱ ka nkyiak A̱gwaza gu yet tswa ja, ma̱ng za̱kwá ji̱ byia̱ a̱meang ma̱ng á̱di̱dam shyia̱ a̱ta̱usa swanta ku shyia̱ mami swanta ma̱ng á̱nietbishyi.

## Ya̱fang

## A̱ka̱fwuop nta
* Concept of God in Christianity  (di̱n Shong)
* Concept of God in Islam  (di̱n Shong)
* God Christian perspective (di̱n Shong)
* Hindu Concept of God (di̱n Shong)
* Jewish Literacy  (di̱n Shong)
A̱li̱za̱ba̱t II

**A̱li̱za̱ba̱t II** ku **A̱li̱sa̱ba̱tu II** (A̱li̱za̱bat A̱liza̱ndi̱ra Ma̱ryamu; 21 Zwat Nyaai 1926&nbsp;– 8 Zwat A̱kubunyiung 2022) ku yet A̱yang-a̱byin Muna̱pyia̱ A̱byintyok wu ma̱ng a̱tyuba̱ngtyok bibyin 14 ghyáng (A̱ntigwa ma̱ng Ba̱rbuda, A̱strelya, Ba̱hamat hu, Beli̱t, Ka̱na̱da, Grenada, Ja̱ma̱ika, Zi̱lan Swai, Papwa Gini A̱fai, Sen Kit ma̱ng Nevit, Sen Lushiya, Sen Vinsen ma̱ng A̱yaagi̱renadin ba, Solomon Islands hu, ma̱ng Tuvalu) kyiak neet a̱tuk 6 mi̱ Zwat Sweang a̱lyia̱ 1952 ba̱ng si̱ tat jen kwi nggu ji. Swat di̱ nyia̱ tyok ndyia̱ 70 ma̱ng zwát a̱natat nggu hu hwa yet si̱ ku labeang a̱swak si̱ kuzang a̱gwam Bi̱ri̱ti̱n.

## A̱ya̱fang
Nwuak a̱cucuk da̱ A̱gwaza a̱nyiung

**Nwuak a̱cucuk da̱ A̱gwaza a̱nyiung** yet ka̱nang a̱yin nwuak a̱cucuk nyia̱ á̱ mbyia̱ A̱gwaza a̱nyiung wa ma̱nyin, a̱tyu a̱ swak konyan ma̱ng shi nang á̱ ngyei nggu A̱gwaza a̱ni. Á̱ maai á̱ khap nwuak a̱cucuk da̱ A̱gwaza a̱nyiung á̱ feap nkyang jhyang a̱ni, da̱nang A̱gwaza a̱nyiung wu nshyia̱ a̱nyin nggu wa, ma̱ng nwuak a̱cucuk da̱ A̱gwaza a̱nyiung á̱ tyei nkyang jhyang na mbeang *pluriform*, da̱nang á̱ nkai a̱yaagwaza ku nghwughwu a̱yaagwaza ma̱ a̱di̱di̱t a̱ni, a̱wot á̱ ku neap nang si̱sa A̱gwaza a̱nyiung ja.

## Ya̱fang

## A̱ka̱fwuop nta
* About.com "What is Monolatry?" (Contains useful comparisons with henoteism etc.) (di̱n Shong)
* Stanford Encyclopedia of Philosophy (di̱n Shong)
* Christian Monotheism (biblical unitarians)
* Deism (di̱n Shong)
Tyok Muna̱pyia̱ A̱byintyok hu

**Tyok Muna̱pyia̱ A̱byintyok** hu, nang á̱ ngyei **Tyok Bi̱ri̱ti̱n** ma̱ tai a̱ni, yet tangka̱i a̱gwomna̱ti hwa ku khwi cam a̱byin da̱nang a̱gwam wu saai tyok hu mbwak á̱nietmbyin nggu ba a̱ni a̱wot a̱ kin nyia̱ tyok hu nang a̱kwak a̱son a̱byin Muna̱pyia̱ A̱byintyok wu, Bibyin-ta̱yuk Tyok hu (Bailiwick a̱si̱ Guernsey, Bailiwick a̱si̱ Jersey ma̱ng Isle of Man) mbeang Bibyin Nta Bi̱ri̱ti̱n hu.  A̱gwam wu mi̱ di̱ yong huni wa yet A̱gwam Charles III, a̱nyan wa ku nyeak di̱ cuk tyok ji a̱tuk 8 Zwat A̱kubunyiung a̱lyia̱ 2022, a̱ma̱lyim kwi a̱yang nggu wu, A̱yang-a̱byin A̱li̱za̱ba̱t II.

## Ya̱fang

## A̱ka̱fwuop nta

*Official website of the British monarchy (di̱n Shong)
Muna̱pyia̱ A̱byintyok

**Muna̱pyia̱ A̱byintyok A̱gba̱ndang Bi̱ri̱ti̱n ma̱ng A̱za Ayiri̱lan**, á̱ ka ndyen nang **Muna̱pyia̱ A̱byintyok** (**MA̱**) ku **Bi̱ri̱ti̱n** ma̱ tai a̱ni, yet a̱byin kya ka̱ yong ma̱ sa̱t mi̱ Yurop, di̱n vak cong nat di̱ khwong fam a̱za-jenshyung a̱tsak vam-a̱byin hu. Bibyin ku mun tyia̱ a̱byin kani hwa yet Nggi̱lan, Wali̱t, Si̱koti̱lan, ma̱ng A̱za Ayiri̱lan. Mi̱ Muna̱pyia̱ A̱byintyok hu á̱ mbyia̱ bibyin a̱ka̱wa̱tyia̱ a̱sa̱khwot nang á̱ ngyei A̱gba̱ndang Bi̱ri̱ti̱n a̱ni, fam a̱za-a̱tyin a̱byin a̱ka̱wa̱tyia̱ a̱sa̱khwot Ayiri̱lan hu, mbeang a̱cyuang bibyin a̱ka̱wa̱tyia̱ a̱sa̱khwot ma̱ a̱di̱di̱t mami a̱babibyin a̱ka̱wa̱tyia̱ a̱sa̱khwot Bi̱ri̱ti̱n hu. A̱za Airi̱lan byia̱ gak a̱byin ma̱ng Ri̱pobi̱lik Ayiri̱lan; kalak, A̱gba̱ndang Kyai A̱sa̱khwot Ati̱lantik, Kyai A̱sa̱khwot A̱za hu, A̱na̱nwuai A̱sa̱khwot Nggi̱li̱t ka, Kyai A̱sa̱khwot Keli̱tik hu ma̱ng Kyai A̱sa̱khwot Airi̱t hu hwa keang Muna̱pyia̱ A̱byintyok hu tyia̱ ma̱ka̱wa̱tyia̱. A̱kuu shi kyai a̱byin Muna̱pyia̱ A̱byintyok wu yet kilomita a̱ma̱ntaa̱naai 242,495 (met a̱ma̱ntaa̱naai 93,628) wa, ma̱ng shi á̱niet á̱ ku tyan ma̱ a̱lyia̱ 2020 nyia̱ ku na nswak miliyon 67.

## Ya̱fang
Charles III

**Charles III** (Charles Philip Arthur George; á̱ byin nggu a̱tuk 14 mi̱ Zwat Swak ma̱ng Jhyiung a̱lyia̱ 1948) wa yet A̱gwam Muna̱pyia̱ A̱byintyok wu ma̱ng bibyintyok Munswat 14 ghyáng (A̱ntigwa ma̱ng Ba̱rbuda, A̱strelya, Ba̱hamat hu, Beli̱t, Ka̱na̱da, Grenada, Ja̱ma̱ika, Zi̱lan Swai, Papwa Gini A̱fai, Sen Kit ma̱ng Nevit, Sen Lushiya, Sen Vinsen ma̱ng A̱yaagi̱renadin ba, Solomon Islands hu, ma̱ng Tuvalu) neet nang gu ku nyeak di̱ cuk tyok ji a̱tuk 8 mi̱ Zwat A̱kubunyiung a̱lyia̱ 2022, di̱ kwa̱imam kwi a̱yang nggu hu, A̱li̱za̱ba̱t II. Mi̱ di̱ swat nggu hu nang *Duke of Cornwall* ma̱ng *Duke of Rothesay* kyiak neet ma̱ a̱lyia̱ 1952 ba̱ng si̱ tat ban di̱ cuk tyok nggu hu ma̱ a̱lyia̱ 2022, nggu wa yet a̱ci̱t a̱ yet a̱khwukhwop a̱swak ma̱ng a̱si̱ nggu labeang di̱ yong a̱hwa a̱swak mi̱ nkhang a̱byin Bi̱ri̱ti̱n. Nggu wa meang ku labeang a̱swak di̱ yet A̱fai A̱gwam Wa̱la̱t, a̱ ku shim a̱lyoot tyok a̱kya kyiak neet ma̱ a̱tuk 26 mi̱ Zwat A̱natat a̱lyia̱ 1958 ba̱ng si̱ tat ban di̱ cuk tyok nggu hu a̱tuk 8 Zwat A̱kubunyiung 2022.

## A̱ya̱fang

## A̱ka̱fwuop nta
* Official website of the Prince of Wales
* The Prince of Wales at the Royal Family website
* The Prince of Wales at the website of the Government of Canada
* The Duke of Cornwall  at the Duchy of Cornwall website
Benson Idahosa

**Benson Andrew Idahosa** (11 Zwat A̱kubunyiung 1938 – 12 Zwat Tsat 1998), ku yet a̱tyushei a̱lyiat A̱gwaza sot Pentikot Karisi̱ma wa a̱ ku neet mi̱ Naijeriya a̱ni. Nggu wa yet a̱tyukpaat Church of God Mission International. Ma̱ a̱di̱di̱t ku yei A̱gba̱ndang Bishop Benson Idahosa a̱tyia̱ nsot Pentikot wu ma̱ a̱byin Naijeriya. Idahosa wa ku kpaat Yunuvasi̱ti Benson Idahosa (BIU) hu ma̱ A̱gba̱ndang A̱keang Bini, Si̱tet A̱do, Naijeriya.
A̱ni̱nap nggwon nggu wu a̱ ka yet nggwon a̱sam nggu ma̱nyin, Bishop F.E.B. Idahosa, nggu wa yet a̱kwak a̱son BIU mi̱ di̱ yong huni, a̱ si̱ yet a̱tyukpaat ma̱ng a̱kwak a̱son *Big Ben's Children Hospital*, byia̱k a̱kwak a̱son *All Nations for Christ Bible Institute International* ji, a̱ si̱ ba̱ng cucuk ma̱ a̱di̱di̱t jhyang.

## Ya̱fang

## A̱ka̱fwuop nta
* Benson Idahosa video channel mi̱ YouTube. (di̱n Shong)
*  Founders of Church of God Mission, Worldwide  (di̱n Shong)
* Garlock, Ruthane (1982). Fire in his bones: The story of Benson Idahosa - A leader of the Christian awakening in Africa. Logos Associates, ISBN 0882704516 (di̱n Shong)
* Dictionary of African Christian Biography  (di̱n Shong)
Church of God Mission International

**Church of God Mission International** yet sot Krista ja mi̱ Naijeriya. Tyantung ji shyia̱ A̱gba̱ndang A̱keang Bini, Si̱tet A̱do. A̱ yet a̱gba̱ndang cod  wa. A̱gba̱ndang Bishop Benson Idahosa wa ku kpaat nhu ma̱ a̱lyia̱ 1968.

## Bu nwuan
*Khwikristi mami Naijeriya
*Ya̱ngam-fwuo khwi mami Naijeriya

## Ya̱fang

## A̱ka̱fwuop nta
*Official website of Church of God Mission
Yunuvasi̱ti Benson Idahosa

**Yunuvasi̱ti Benson Idahosa** (Shong: Benson Idahosa University, **BIU**) á̱ ku ngyei **Yunuvasi̱ti Nwuak-fwuo Krista** (Shong: Christian Faith University, **CFU**, gbangbang a̱ni, shimba ku shyia̱ lasi̱n nyian ta̱m nang a̱tsak yunuvasi̱ti Naijeriya mi̱ Zwat Sweang a̱lyia̱ 2002 ja) yet yunuvasi̱ti Krista ku nwai yet si̱ a̱gwomna̱ti a̱ni, ma̱ A̱gba̱ndang A̱keang Bini, Si̱tet A̱do, Naijeriya. Á̱ ku shai a̱lyoot ka neet Yunuvasi̱ti Nwuak-fwuo Krista (CFU) á̱ si̱ tyia̱ Yunuvasi̱ti Benson Idahosa (BIU) á̱ cyin a̱tyukpaat yunuvasi̱ti wu, A̱gba̱ndang Bishop Benson Idahosa, ma̱nang a̱vwuomyiam ka yet ghwughwu nwuak a̱cucuk nggu hu hwa di̱ fam shei A̱lyiat A̱gwaza. Nggu wa ku yet a̱kwak a̱son tsa yunuvasi̱ti wu. A̱kwak a̱son wu mi̱ di̱ yong huni wa yet Rt. Rev. (Dr.) Faith Emmanuel Benson Idahosa,, nggwon-a̱sam nggu ka a̱ ka ngyet Bishop CGMi Faith Arena ma̱ng Co-ordinator, Next Generation Leadership Church of God Mission International.

## Ya̱fang

## A̱ka̱fwuop nta
*Benson Idahosa University (di̱n Shong)
Khwikristi mami Naijeriya

Á̱ ku tyan á̱niet **Khwikristi mami Naijeriya** ba á̱ tyia̱ %49.3 a̱mgba̱m á̱niet a̱byin ka. Á̱nietkhwikristi shyia̱ ma̱ a̱di̱di̱t a̱swak di̱ nfam a̱tak (a̱tak-a̱tyin/a̱tak-a̱tak/a̱tak-jenshyung) ma̱ng a̱ka̱wa̱tyia̱ ni̱nia mi̱ Naijeriya. Si̱sak ma̱ng zop sot *Pew Research Center* ji, a̱byin Naijeriya kya swak kuzang a̱byin mami Afrika ma̱ng shi á̱nietkhwikristi hu, ma̱ng si̱ ku swak á̱niet miliyon 80&nbsp; mi̱ Naijeriya ba̱ yet kap cot hu hwa ku byia̱ susot vwuon a̱ni. A̱di̱di̱t mba yet Protestan bya.

## Ya̱fang